**Zmluva o postúpení pohľadávky**

uzatvorená dole uvedeného dňa, mesiaca a roka podľa ustanovenia § 524 a nasl. zákona č 40/1964 Zb. Občiansky zákonník, v znení neskorších predpisov, medzi

meno, priezvisko / názov: .....................................................

dátum narodenia / IČO: .....................................

bydlisko / sídlo: ....................................................

*upozornenie: v prípade právnickej osoby doplniť meno osoby oprávnenej za ňou jednať, ktorá bude zmluvu podpisovať*

(Ďalej len "**Postupca**")

a

meno, priezvisko / názov: .....................................................

dátum narodenia / IČO: .....................................

bydlisko / sídlo: ....................................................

*upozornenie: v prípade právnickej osoby doplniť meno osoby oprávnenej za ňou jednať, ktorá bude zmluvu podpisovať*

(Ďalej len "**Postupník**")

(Spoločne ďalej len "**Zmluvné strany**")

**I.**

**Úvodné ustanovenie**

Postupca prehlasuje, že má voči dlžníkovi, ktorým je .............................., r.č. .............................., Bydliska ........................................................... (ďalej len,, Dlžník") pohľadávku vo výške ...................... EUR (slovom ........................................) na istine, spolu s úrokom z omeškania vo výške .................. ročne od ............ do zaplatenia, vzniknutú na základe ..................................... zo dňa .................................. medzi Postupcom a Dlžníkom.

**Čl. II**

**Predmet zmluvy**

1. Postupca touto zmluvou postupuje Postupníkovi pohľadávku špecifikovanú v predchádzajúcom čl. I tejto zmluvy vrátane jej príslušenstva a ďalších práv s ňou spojených (ďalej len "Pohľadávka"), a Postupník ju takto prijíma.

2. Postupník uhradí do ........................ pracovných dní od podpisu tejto zmluvy postupcovi za postúpenie Pohľadávky sumu vo výške ..............................

**Čl. III**

**Vyhlásenie postupcu**

1. Postupca prehlasuje, že ku dňu podpisu tejto zmluvy, mu nie sú známe žiadne záväzky, ktoré by mal sám voči Dlžníkovi a nie sú mu známe ani žiadne iné námietky, ktoré by Dlžník voči nemu uplatňoval, či by mohol uplatniť.

2. Postupca tiež prehlasuje, že medzi ním a Dlžníkom nie je žiadna dohoda, z ktorej by vyplývala nemožnosť postúpenia tejto Pohľadávky.

**Čl. IV**

**Ostatné zjednania**

1. Postupca ručí Postupníkovi podľa § 527 ods. 2 občianskeho zákonníka za vymožiteľnosť Pohľadávky, a to do výšky odplaty za postúpenie pohľadávky podľa čl. III. ods. (2) tejto zmluvy.

2. Postupca a Postupník sa zaväzujú, že si navzájom poskytnú všetku potrebnú súčinnosť pri plnení povinností vyplývajúcich z tejto Zmluvy. Postupca sa zaväzuje, že pri podpise tejto zmluvy odovzdá Postupníkovi všetky dokumenty týkajúce sa Pohľadávky.

3. Postupca sa ďalej zaväzuje oznámiť Dlžníkovi postúpenie Pohľadávky bez zbytočného odkladu po podpísaní tejto zmluvy.

**V.**

**Rozhodcovská doložka**

Všetky spory vzniknuté z tejto zmluvy rozhodne medzinárodný Rozhodcovský súd pri IAL SE, so sídlom v Bratislave, IČO: 44714181 (ďalej len "rozhodcovský súd"), a to jediným rozhodcom menovaným do funkcie predsedom rozhodcovského súdu. V konaní sa bude postupovať podľa Rokovacieho poriadku rozhodcovského súdu, v znení publikovanom v Obchodnom vestníku. Miestom konania a doručovacou adresou rozhodcovského konania je sídlo IAL SE, Obchodná 39, 811 06 Bratislava.

**VI.**

**Záverečné ustanovenia**

1. Táto zmluva nadobúda platnosť a účinnosť dňom jej podpisu oboma zmluvnými stranami.

2. Zmluva bola vyhotovená v dvoch rovnopisoch, z ktorých každá zmluvná strana obdrží po jednom vyhotovení.

3. Zmluvné strany nižšie svojím podpisom potvrdzujú, že si zmluvu pred jej podpisom prečítali, s jej obsahom súhlasia, a táto je spísaná podľa ich pravej a skutočnej vôle, zrozumiteľne a určite, nie v tiesni za nápadne nevýhodných podmienok.

V............................dňa................................ V...........................dňa................................

...................................................................... ...................................................................

Postupca Postupník